Diari Oficial de la Generalitat Valenciana


Sumari del DOGV 3191, del 25-02-1998 (1998/715)

RESOLUCIÓ de 26 de gener de 1998, de la Direcció General d’Ordenació i Innovació Educativa i Política Lingüística, per la qual es donen instruccions respecte al procediment a seguir per a la realització de pràctiques formatives en centres dependents de la Conselleria de Cultura, Educació i Ciència, per alumnes de Formació Professional Reglada i d’Arts Plàstiques i Disseny.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/715


Data del document
:   26-01-1998

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIÓ de 26 de gener de 1998, de la Direcció General d'Ordenació i Innovació Educativa i Política Lingüística, per la qual es donen instruccions respecte al procediment a seguir per a la realització de pràctiques formatives en centres dependents de la Conselleria de Cultura, Educació i Ciència, per alumnes de Formació Professional Reglada i d'Arts Plàstiques i Disseny. [1998/X715]
  
L'Ordre de 25 de novembre de 1997, de la Conselleria de Cultura, Educació i Ciència (DOGV del 26/12/97), regula la realització de pràctiques formatives, en centres dependents d'aquesta Conselleria per alumnes de Formació Professional Reglada i d'Arts Plàstiques i Disseny.
  
A l'efecte d'establir el procediment administratiu que garantisca la seguretat jurídica dels alumnes i les corresponents cobertures davant qualsevol eventualitat d'accidents que pogueren produir-se al centre de treball, procedeix dictar instruccions complementàries a les que regulen, amb caràcter general per a cada curs escolar, les pràctiques formatives.
  
En virtut de l'autorització que em confereix la disposició final primera de la mencionada Ordre de 25 de novembre de 1997, he resolt dictar les següents instruccions:
  
Primera
  
El procés de realització de les pràctiques formatives en els centres de treball de la Conselleria de Cultura, Educació i Ciència es regiran, amb caràcter general, per les instruccions que, per a cada curs escolar, emeta al respecte la Direcció General d'Ordenació i Innovació Educativa i Política Lingüística, i per aquestes instruccions complementàries d'aquelles.
  
Segona
  
L'annex I al concert centre educatiu-empresa, de les instruccions generals, serà substituït per l'annex a aquestes instruccions, que servirà com a document de sol·licitud i autorització a la realització de les pràctiques formatives.
  
Tercera
  
De l'annex esmentat es faran set còpies per a les següents destinacions:
  
- Una per al centre educatiu.
  
- Una per al centre de treball.
  
- Una per a la Inspecció Educativa, a la qual s'adjuntarà el programa formatiu o programació de les pràctiques formatives.
  
- Quatre per a la Direcció General d'Ordenació i Innovació Educativa i Política Lingüística. Servei de Formació Professional.
  
Quarta
  
El Servei de Formació Professional remetrà còpies de l'annex a:
  
- Inspecció Provincial de Treball
  
- Assegurança Escolar
  
- Companyia de les assegurances complementàries.
  
València, 26 de gener de 1998.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
Pràctiques formatives en centres de treball dependents de la Conselleria de Cultura, Educació i Ciència.
  
 (Document de sol·licitud-autorització)
  
Centre educatiu
  
Codi centre
  
Província
  
Localitat
  
Adreça
  
Telèfon
  
Fax
  
Professor/es-Tutor/es
  
Centre de treball
  
CIF
  
Província
  
Localitat
  
Adreça
  
Telèfon
  
Fax